section_heading: Glumci i likovi
paragraph_text: Radnja prvih nekoliko epizoda prve sezone odvijala se slično konceptu knjiga prema kojima je serija snimljena uglavnom se koncentrirajući na živote pet bogatih i privilegiranih tinejdžera u srednjoj školi. Serena van der Woodsen (Blake Lively) je često opisivana kao "prava djevojka". Otkriveno je da je imala skandaloznu prošlost koja ju još uvijek prati, poznata je po mnogim ljubavnim aferama s nebrojenim muškarcima te također po svojim buntovničkim ispadima. Dan Humphrey (Penn Badgley) je autsajder koji postaje dijelom turbulentne scene s Manhattana, usto i pisac u usponu te poprilično jednostavan mladić dobrog srca i morala. Blair Waldorf (Leighton Meester) je prekrasna kraljica društvene scene srednje škole Constance Billard te Serenina najbolja prijateljica i povremena rivalka. Nate Archibald (Chace Crawford) je savršeni "zlatni dečko" Upper East Sidea kojeg konstantno odbijaju prominentni ženski likovi serije. Chuck Bass (Ed Westwick) je anti-heroj serije, ženskaroš i ljubitelj zabava problematičnog života i prošlosti koji skrivaju njegovu ranjivu stranu. Uz pet glavnih gore spomenutih likova, još tri lika su se pojavila u Pilot epizodi. Jenny Humphrey (Taylor Momsen) je Danova mlađa sestra koja očajnički želi postati kraljica društvene scene u srednjoj školi, a u ostvarenju tog cilja kroz seriju shvaća prave važnosti života; Lili van der Woodsen (Kelly Rutherford) je Serenina majka; te Danov i Jennyin otac Rufus Humphrey (Matthew Settle). Njih dvoje nekad davno nalazili su se u romantičnoj vezi koja ih prati tijekom razvoja serije te u konačnici dovodi do braka. Obitelj Humphrey kroz seriju otkriva život Upper East Sidea, a Dan pokušava zaštiti svoju mlađu sestru dok ona otkriva svijet zabava i nezaboravnih tuluma.